Koovitaja

Koovitaja (Numenius) on kurvitslaste sugukonda kuuluv lindude perekond.

Koovitajad on keskmise suurusega ja suured kahlajad. Pesitsevad parasvöötmest arktikani. Koovitajatel on allapoole kõver nokk ja hästi arenenud tagavarvas. Udusulis pojad on helepruunid või hallikad pruunide või mustade täppide või triipudega.

Perekonda kuulub üheksa liiki:

 preeriakoovitaja (Numenius americanus)
 suurkoovitaja (Numenius arquata)
 põhjakoovitaja (Numenius borealis)
 idakoovitaja (Numenius madagascariensis)
 kääbuskoovitaja (Numenius minutus)
 väikekoovitaja (Numenius phaeopus)
 tundrakoovitaja (Numenius hudsonicus)
 alaska koovitaja (Numenius tahitiensis)
 helekoovitaja (Numenius tenuirostris)

Eestis elavad suurkoovitaja ja väikekoovitaja.

Viited

Kategooria:Kurvitslased